YouTubeda eng koʻp koʻrilgan videolar roʻyxati. YouTube shtab-kvartirasi San-Brunoda (Kaliforniya) joylashgan Amerika video almashish veb-saytidir. Lady Gaganing 2009-yildagi „Bad Romance“ videoklipidan beri „eng koʻp koʻrilgan YouTube videolari“ roʻyxatining eng yuqori pogʻonalarida faqat musiqiy videolar egallab kelmoqda. Ilgari eng koʻp koʻrilgan videolarning baʼzilari hozirda saytda mavjud emas. 2005-yilning noyabrida braziliyalik futbolchi Ronaldinho ishtirokidagi Nike reklamasi 1 000 000 koʻrilgan birinchi video boʻldi. 2012-yil dekabr oyida Gangnam Style videosi 1 milliardga yetgan (shu paytgacha hech qaysi video 1 mlrdga yetmagan edi). 2022-yil 13-yanvarda Pinkfongning „ Baby Shark“i 10 000 000 000 koʻrishlar soniga erishgan birinchi video boʻldi. Koʻrishlar soni videoning necha marta tomosha qilinganligini bildiradi. Trafik skriptlar yoki boshqa aldamchi usullar emas, balki haqiqiy odamlar tomonidan kelishini taʼminlash uchun YouTube haqiqiy koʻrishlarni haqiqiy boʻlmagan koʻrishlardan ajratish uchun maxfiy algoritmga ega va koʻrishlar soniga faqat haqiqiy koʻrishlar kiradi. Xususan, haqiqiy koʻrishlar sonini hisoblash uchun foydalanuvchi videoni tinglashni boshlashi va videoning kamida 30 soniyasini koʻrishi kerak. Bundan tashqari, takroriy koʻrishlar koʻrishlar sifatida hisobga olinsa-da, 24 soatlik muddat davomida har bir IP manzili uchun 4 yoki 5 koʻrish chegarasi mavjud, shundan soʻng 24 soatlik muddat tugaguniga qadar ushbu IPdan boshqa koʻrishlar hisobga olinmaydi. Eng koʻp koʻrilgan videolar. Quyidagi jadvalda YouTubeʼda eng koʻp koʻrilgan 30 ta video roʻyxati keltirilgan. Ayrim mamlakatlardagi mintaqaviy cheklovlar tufayli baʼzi videolar butun dunyo boʻylab mavjud boʻlmasligi mumkin.